jkorsvik/nowiki_second_scrape_merged huggingface dataset:
Hermann Hahn

Hermann Hahn (født 28. november 1868 i Veilsdorf i Thüringen, død 18. august 1945 i Pullach im Isartal) var en tysk billedhogger og medaljekunstner.
Han lærte å skjære I tre før han begynte sin kunstneriske utdannelse i München, først fra 1887 ved kunsthåndverkskolen og deretter fra 1888 til 1892 ved kunstakademiet.  Han reiste i Belgia, Nederland, Frankrike, Storbritannia og Hellas og oppholdt seg lenge i Italia. Et oppdrag med å reise en Goethe-statue i Chicago medførte et lengre opphold i USA i 1914.Hahn utformet flere store monumenter og utsmykninger, men arbeidet også i mindre format og laget medaljer. Hahn ble i 1913 professor ved kunstakademiet i München. I medaljearbeidet samarbeidet han med firmaet Carl Poellath.


== Referanser ==


== Eksterne lenker ==
(en) Hermann Hahn – Olympedia 
(en) Hermann Hahn – Sports-Reference (OL-resultater – arkivert)
Georg Roemer

Georg Roemer  (født 29. januar 1868 i Breslau, død 25. januar 1922 i München) var en tysk billedhogger og medaljekunstner.
Roemer gikk ved kunstakademiene i Dresden og Berlin. Han fortsatte studiene i Paris og Roma, samt under Adolf von Hildebrand i Firenze. Han hadde sitt kunstneriske virke i München. Roemer arbeidet med bygningsrelieffer og minnesmerker. Han utførte også medaljer og samarbeidet med firmaet Carl Poellath.


== Referanser ==


== Eksterne lenker ==
(en) Georg Roemer – kategori av bilder, video eller lyd på Commons
Merkendorf (andre betydninger)

Merkendorf

Merkendorf (Mittelfranken), by i Mittelfranken, Tyskland
Merkendorf (Itzgrund), sted i kommune Itzgrund, Oberfranken, Tyskland
Merkendorf (Memmelsdorf, sted i kommune Memmelsdorf, Oberfranken, Tyskland
Merkendorf (Schashagen), sted i kommune Schashagen, Schlewsig-Holstein, Tyskland
Merkendorf (Zeulenroda-Triebes), sted i Kommune Zeulenroda-Triebes, Thüringen, Tyskland
Merkendorf (Steiermark), sted i kommune Bad Gleichenberg, Steiermark, Østerrike
Merkendorf (Schollach), sted i kommune Schollach, Niederösterreich, Østerrike
Trollvasstinden (Volda)

Trollvasstinden er et fjell øst for Dalsfjorden i Volda kommune i Møre og Romsdal fylke. Det har en høyde på 1 285 meter over havet. Primærfaktoren på 1 002 meter er blant de 100 største i Skandinavia.


== Se også ==
Liste over skandinaviske fjell med størst primærfaktor


== Fotnoter ==


== Referanser ==


== Eksterne lenker ==
Møre og Romsdal fylkeskommune, turbeskrivelse med bilder
Foyn Trio!

Foyn Trio! er et dansk-norsk band som består av Live Foyn Friis (vokal, komposisjon) fra Asker og danskene Alex Jønsson (gitar) og Jens Mikkel Madsen (kontrabass).
De tre musikerne, som har spilt sammen siden 2009, kommer opprinnelig fra jazzsjangeren, men bandet beveger seg mellom sjangrene jazz, indie, pop, elektronisk og rock. De har turnert i Norge, Sverige, Danmark, Sverige og Tyskland.
I 2011 gav Foyn Trio! ut debutalbumet Joy Visible på Finito Bacalao Records. De har også gitt ut singlene «Dementor» (2012), «Ahaahee» (2013) og «Sailing» (2013). Singelen «Make Me Smile» (2011) ble gitt ut på et samlealbum med artister som Kaizers Orchestra, Datarock og Jim Stärk.
Ved Danish Music Awards 2012 ble albumet Joy Visible nominert til Årets danske vokaljazz-utgivelse. Under samme arrangement vant frontfiguren Live Foyn Friis prisen Årets unge jazzkomponist 2012.De tre musikerne opptrer også i kvartettsammenhenger, og med strykekvartett spiller de arrangementer av Kasper Bai og Live Foyn Friis under navnet Live Foyn Friis with Strings.


== Diskografi ==
2011: Joy Visible (album)
2012: Dementor (singel)
2013: Ahaahee (singel)
2013: Sailing (singel)


== Referanser ==


== Eksterne lenker ==
(en) Offisielt nettsted 
(en) Foyn Trio! – kategori av bilder, video eller lyd på Commons 
(en) Foyn Trio! på Discogs 
Fresh Track: Foyn Trio «Dementor», thoughtontracks.com
Videoopptak av en konsert i Aarhus Musikkhus 26. mai 2013, videomovie.click-for-life.com
Video med utdelingen av prisen «Årets unge jazzkomponist 2012», youtube.com
Jens Erik Sørensen

Jens Erik Sørensen (født 1946 i Hadsund) er en dansk kunsthistoriker, mag.art. Fra 1979 museumsinspektør på Aarhus Kunstmuseum, og siden 1984 direktør for ARoS/Aarhus Kunstmuseum.
I 2005 ble han Ridder av 1. grad av Dannebrog.


== Referanser ==


== Eksterne lenker ==
(da) Jens Erik Sørensen – Den Store Danske

(no) Publikasjoner av Jens Erik Sørensen i BIBSYS
Arne Taraldsen

Arne Taraldsen (født 12. november 1917 i Oslo, død 2. august 1989 på Voss) var en norsk tegner og illustratør. 


== Liv og arbeid ==


=== Barndom ===
Arne Taraldsen ble født på Grünerløkka i Oslo 12. november 1917. Foreldrene var Kristine Marie Nilsen fra Siktesøya ved Brevik og Paul Egil Taraldsen fra Kristiania. Familien flyttet til Alnabru da Arne var seks år. Etter avsluttet middelskole, jobber Arne som læregutt flere steder. Om kveldene tok han kveldskurs i tegning.


=== Krigsårene ===
Arne Taraldsen hadde avtjent verneplikt i 1938. Ved krigsutbruddet 9. april 1940 ble Arne Taraldsen mobilisert, og skulle møte på Tune Prestegård i Østfold. På grunn av kapitulasjonen i Østfold tok han og noen kamerater seg over til Sverige, med tanke på å melde seg til kamper lengre nord i Norge. 29. april 1940 ble han innrullert som frivillig i Infanterriregiment 14 i Mosjøen. Hans mitraljøsetropp ble raskt sendt til Svenningdal som var den sørligste fronten. Her mistet han to kamerater, under trefninger 8. mai 1940. Etter kampene i søndre Nordland ble han sendt til Narvik, og lå der i fjellet fram til kapitulasjonen i juni 1940.
I august 1940 var han tilbake i Oslo og ble aktiv i motstandsbevegelsen gjennom AUF. Senere gikk han over til en kommunistisk gruppe og startet med organisert motstandsarbeid. I 1943 måtte han gå i dekning etter at flere av hans kamerater var arresterte og henrettet. Samme år bad Peder Furubotn Arne Taraldsen om å bli med i hans motstandsgruppe, som holdt til i Sollia Pensjonat i Søndre Land. Taraldsen ble i Valdres til krigen sluttet.


=== Tegner i illegale aviser ===
Han var med i motstandsbevegelsen under andre verdenskrig og begynte tegnerkarrieren med karikaturer til illegale aviser som Sabotøren. Avisen ble trykt i en offset trykkemaskin plassert i kjelleren under et grisehus i Oslo. Han tegnet også forsiden til Asbjørn «Osvald» Sundes Håndbok for sabotøren.
Som tegner i motstandsbevegelsen signerte han arbeidene sine med en femkantet stjerne, eller under pseudonymene Vidar Vangen og Kåre Brattås.


=== Etterkrigstid ===
Etter krigen fortsatte han som avistegner i Norges Kommunistiske Partis sentrale avis Friheten og senere i den sosialistiske avisa Orientering.
Taraldsen dreiv også reklamebyrå og tegnet blant annet postkort med humoristiske motiver av  troll, nisser og soldatliv. Arbeidene signerte han med AT, Tate og taral.
Han giftet seg i 1945 og fikk to døtre. I 1960 ble han skilt på grunn av reaksjoner og ettervirkninger av hans opplevelser under krigen. Fra 1961 var han bosatt på Voss, hvor det i 1986 ble opprettet et Tarald-museum.


== Referanser ==


== Eksterne lenker ==
Omtale i Store norske leksikon
Norges Kommunistiske Parti om Arne Taraldsen (med bildeeksempler)
En tegner i illegalt arbeid fra De Trykte illegale avisene : hvordan ble de produsert? : hverdagshistorier (side 103-113)
Veier i Ghana

Ghanas veinett danner et nettverk med en veilengde på rundt 40 186 kilometer. Av dette er rundt 10 000 km asfaltert. Landet har to motorveier, som begge går til hovedstaden Accra. De to motorveiene er Accra–Tema Motorway, som går fra Accra til Tema, og George Walker Bush Motorway, som er en ringvei rundt Accra.
Siden 1974 har veiene blitt vedlikeholdt av Ghana Highway Authority. Denne etaten vedlikeholder rundt en tredel av veiene i Ghana.


== Skilt ==
Veiskilt er blå med hvit skrift. Veinumre skrives med vanlig skrift, med prefiks.


== Veinumre ==
Veinumre i Ghana er delt inn i tre lag: nasjonale veier (engelsk: National Roads), interregionale veier (engelsk: Inter-Regional Roads) og regionale veier (engelsk: Regional Roads).
De nasjonale veiene knytter større byer sammen med hverandre og andre land, og identifiseres med prefikset N. De interregionale veiene knytter regionale byer sammen med hverandre, og merkes med prefikset IR. Den siste kategorien, regionale veier, er mindre veier som knytter småbyer sammen med hverandre og med interregionale og nasjonale veier. Disse merkes med prefikset R, som følges av to eller tre sifre.
Nasjonale og interregionale veier har en systematisk nummerering der oddetallsveier går fra øst mot vest, mens partallsveier går fra nord til sør.
Motorveier nummereres ikke separat, men inngår som deler av veier i de andre kategoriene. For tiden er begge moterveiene del av en nasjonal vei: N1.


== Referanser ==


== Eksterne lenker ==
Ghana Highways Authority
Ministry of Roads and Highways
William Clark

William Clark er navnet til flere personer:

William Clark (oppdager) (1770–1838), amerikansk oppdager og general
William Smith Clark (1826–1886), amerikansk botaniker
William Thomas Clark (1831–1905), amerikansk offiser og politiker
William Mortimer Clark (1836–1915), kanadisk advokat
William A. Clark (1839–1925), amerikansk politiker und entreprenør
William Clark (bueskytter) (1842–1913), amerikansk bueskytter
William M. Clark (1884–1964), amerikansk biokjemiker
William Patrick Clark (født 1931), amerikansk politiker
Gjersrudbekken

Gjersrudbekken er en bekk som renner fra Gjersrudtjernet på Klemetsrud i Oslo, til Ljanselva ved Hauketo. Det har i tidligere tider vært både fangdammer og sagbruk her. Det har også vært kreps og elvemusling i bekken, men disse er nå antatt utdødd. Dyrelivet har vært undersøkt flere ganger i nyere tid, og sent på 1980-tallet og 1990-tallet ble det bare påvist ørekyt i bekken. I 2004 var imidlertid ørekyta borte, og det ble påvist ørret som den eneste fiskeart. Det ble endog funnet tegn på at det forekom gyting i bekken.
Ved den samme undersøkelsen ble det også funnet den nettspinnende vårflua Hydropsyche saxonica, en art som ellers bare er kjent fra Troms, og regnes som sjelden i hele Europa.


== Se også ==
Liste over elver i Oslo


== Referanser ==


== Litteratur ==
Knut Are Tvedt, red. (2010). «Gjersrudtjern». Oslo byleksikon (5. utg.). Oslo: Kunnskapsforlaget. s. 203. ISBN 978-82-573-1760-7.
Kåfjordbrua

Kåfjordbrua er en skråstagbru over Kåfjord i Alta. Brua har ett tårn på over 70 meters høyde, hvor det på østsiden av tårnet er et 149,5 meter langt spenn. Mellom dette spennet og østre landkar er det to spenn på 32 meter og et på 26 meter. Vest for tårnet er det et 30 meter langt spenn som fører fram til en 32 meter lang ballastkasse. Total brulengde blir 169,5 meter pluss ballastkassen. 
Fri seilingshøyde er 9,0 meter.
Firmaet som fikk i oppgave å bygge brua var Alpine Bau som er Østerrikes nest største entreprenørfirma. 64 kabler bærer kjørebanen. Kablene vest for tårnet er forankret i ballastkassen. Tårnhøyden er 72 meter, kjørebanen er 9,5 meter bred. 7 840 m³ betong, 150 tonn konstruksjonsstål og 1 600 tonn armeringsstål gikk med til brua, som er prosjektert av Vegdirektoratet. Brua åpnet for trafikk 20. desember 2013. Ifølge det siste kostnadsoverslaget vil regningen komme på 635 millioner 2010-kroner.
Kåfjordbrua inngår i ny E6 mellom Hjemmeluft og Møllnes, som er 9,3 km lang. På denne strekningen inngår det totalt tre tunneler og tre korte bruer i tillegg til Kåfjordbrua.


== Se også ==
Sáhkkobátnitunnelen


== Eksterne lenker ==
Vegvesen.no: E6 Møllnes-Kvenvik (Parsell 6, Alta vest)
Våre Veger: E6 Alta vest: Bomfri og vakker innfart til Alta
Liste over nasjonale veier i Ghana

De nasjonale veiene i Ghana (engelsk: National Roads) forbinder de største byene i det vestafrikanske landet med hverandre og med nabolandene. Veiene identifiseres med prefikset N, og nummereres systematisk slik at oddetall er veier som går fra øst til vest, og partall fra nord til sør.


== Se også ==
Veier i Ghana
Liste over interregionale veier i Ghana
Liste over regionale veier i Ghana
De europeiske studenters union

De europeiske studenters union (engelsk: European Students' Union, ESU) er interesseorganisasjonen for studenter i Europa, hvorav de norske er representert gjennom Norsk studentorganisasjon (NSO).


== Se også ==
Den europeiske universitetsforening
Norsk studentorganisasjon


== Eksterne lenker ==
Offisielt nettsted
Kalka (andre betydninger)

Kalka  er en by i den indiske delstaten Haryana.
Kalka kan også vise til:

Kalka (Kaltsjyk), en elv i Ukraina
Kalka, et aboriginer-samfunn i Sør-Australia


== Se også ==
Slaget ved Kalkaelven
Kalka-Shimla Railway
Fjelltjenesten

Fjelltjenesten er en feltorganisasjon i Statskog med ansvar for naturoppsyn, skjøtsel, registreringsarbeid og innsamling av biologiske data.
Tjenesten ble etablert i perioden 1984–1989, opprinnelig som et samarbeid mellom Statskog og Fylkesmannen i Troms. I dag er Fjelltjenesten organisatorisk tilknyttet det enkelte regionkontor innen Statskog, og den leverer tjenester til en rekke oppdragsgivere utenfor Statskog, blant annet Landbruks- og matdepartementet, Statens naturoppsyn, fylkesmennene, kommuner og forskningsinstitusjoner.
Alle i Fjelltjenesten har begrenset politimyndighet for å ivareta naturoppsynsoppgaver.


== Se også ==
Reinpolitiet


== Referanser ==


== Eksterne lenker ==
Fjelltjenesten på Statsskog.no
Mariner’s Mirror

Mariner's Mirror er et engelsk forskningstidsskrift som utgis av Society for Nautical Research. Tidsskriftet ble opprettet i 1911 og dets artikler sammenfattes og indekseres av Scopus. 


== Eksterne lenker ==
(en) Offisielt nettsted 
Offisielt nettsted 
Offisielt nettsted
Fagartikkel

En fagartikkel tar for seg fagstoff om ett emne. Den er som regel skrevet i presens. En fagartikkel skal kunne gi nyttig informasjon til leseren, og informasjonen bør være saklig og objektiv. 
En fagartikkel inneholder som regel en overskrift, en ingress, en innledning, en hoveddel med mellomtitler og en avslutning. Ofte begynner hvert avsnitt med en temasetning, som utdypes med kommentarsetninger. 
På skoler bruker man ofte fagartikkel som sjanger i elevoppgaver.
Rød Tuborg

Rød Tuborg er en bayersk øl som Tuborg fabrikker innledet sin bryggerivirksomhet med i 1875. 
Rød Tuborg har i Danmark en alkoholprosent på 4,3 og er en mørk, undergjæret øltype også kjent som lager- eller bajersk øl. Den har igjennom årene blitt markedsført under forskjellige slogans som Tag dig tid til en Rød Tuborg og Fra før verden gik af lave.
I 2002 holdt produksjonen av ølen i Danmark opp, da den ikke solgte tilstrekkelig. Dette førte til protester fra forbrukerne, og i 2007 ble den derfor relansert i en begrenset periode. Side da har ølen vært på markedet i mai måned de etterfølgende år, og har derfor uviklet seg til en sesongøl.


== Referanser ==
The Collected Recordings – Sixties to Nineties

The Collected Recordings Sixties To Nineties er det andre samlealbumet til Tina Turner som ble gitt ut i 1994.


== Sporliste ==
CD1:

«Fool In Love» . 2.53
«It's Gonna Work Out Fine» - 3.03
«I Idolize You» - 2.52
«Poor Fool» - 2.33
«A Letter From Tina» - 2.34
«Finger Poppin'» - 2.47
«River Deep – Mountain High» - 3.39
«Crazy ’Bout You Baby» - 3.26
«I've Been Loving You Too Long» - 3.54
«Bold Soul Sister» - 2.36
«I Want To Take You Higher» - 2.54
«Come Together» - 3.42
«Honky Tonk Woman» - 3.10
«Proud Mary» - 4.59
«Nutbush City Limits» - 3.00
«Sexy Ida» (Part 1) - 2.30
«Sexy Ida» (Part 2) - 3.01
«It Ain't Right (Lovin' To Be Lovin')» - 2.36CD2:

«Acid Queen» - 3.48
«Whole Lotta Love» - 4.43
«Ball of Confusion (That's What the World is Today)» - 4.11
«A Change Is Gonna Come» - 4.45
«Jonny And Mary» - 4.11
«Games» - 4.16
«When I Was Young» - 3.12
«Total Control» - 6.28
«Let's Pretend We're Married» - 4.16
«It's Only Love» (Duett med Bryan Adams) - 3.15
«Don't Turn Around» - 4.17
«Legs» - 4.59
«Addicted to Love» - 5.24
«Tearing Us Apart» (Duett med Eric Clapton) - 4.17
«It Takes Two» (Duett med Rod Stewart) - 4.12CD3:

«Let's Stay Together» - 5.17
«What's Love Got to Do with It» - 3.46
«Better Be Good to Me» - 5.10
«Private Dancer» - 7.11
«I Can't Stand the Rain» - 3.43
«Help» - 4.30
«We Don't Need Another Hero (Thunderdome)» - 4.15
«Typical Male» - 4.15
«What You Get Is What You See» - 4.27
«Paradise Is Here» - 5.29
«Back Where You Started» - 4.27
«The Best» - 5.29
«Steamy Windows» - 4.04
«Foreign Affair» - 4.28
«I Don't Wanna Fight» - 6.05


== Referanser ==


== Eksterne lenker ==
(en) The Collected Recordings – Sixties to Nineties på Discogs 
(en) The Collected Recordings – Sixties to Nineties på MusicBrainz 
(en) The Collected Recordings – Sixties to Nineties på Spotify 
(en) The Collected Recordings – Sixties to Nineties på AllMusic
Flintshire Historical Society journal

Flintshire Historical Society Journal er et tidsskrift som kommer ut en gang i året på engelsk og inneholder utdrag fra verk og artikler om grevskapet, med bokomtaler og notiser om samfunnet. Det blir utgitt av Flintshire Historical Society, en ideell stiftelse grunnlagt i 1911 for å samle og publisere arkeologisk og historisk materiell om Flintshire. Fra 1911 til 1976, ble tidsskriftet utgitt av Flintshire Historical Society Publications. I 1978 fikk det sitt nåværende navn.
Tidsskriftet har blitt digitalisert av prosjektet Welsh Journals Online ved Det nasjonale bibliotek i Wales.


== Eksterne lenker ==
Flintshire Historical Society publications hos Welsh Journals Online
Flintshire Historical Society Journal hos Welsh Journals Online
Flintshire Historical Society nettsted
Skandinavisk veterinärtidskrift

Skandinavisk veterinärtidskrift, også kalt Skandinavisk veterinär-tidskrift, med undertittelen «for bakteriologi, patologi i tillegg til kjøtt- og melkehygiene», var et svensk vitenskapelig tidsskrift for veterinærmedisin.
Tidsskriftet, som hadde artikler på svensk, dansk, tysk og norsk, ble utgitt 1911–1948. I  1949 ble det slått sammen med Finsk veterinärtidskrift, Norsk veterinærtidsskrift og Svensk veterinärtidskrift til tidsskriftet Nordisk veterinærmedicin.


== Redaktører ==
Arvid M. Bergman (1911-1923), hovedredaktør, ansvarlig utgiver
Gustav Kjerrulf (1923-1931), hovedredaktør, ansvarlig utgiver
Sven Wall (1931-1948), ansvarlig utgiver
L Bahr (1931)
C. S. Aaser (1932-1941)
A. Møller-Sørensen (1941-1948)


== Eksterne lenker ==
Skandinavisk veterinärtidskrift hos libris
Trehjulssykkel

Trehjulssykkel er en sykkel med tre hjul. Trehjulssykler brukes særlig av små barn som ikke ennå har lært seg å sykle på vanlig sykkel med to hjul. Vanligvis er pedalene festet på akselen på forhjulet. Større trehjulssykler som blir drevet med pedaler og sykkelkjede, brukes for å få bedre balanse eller transportere varer og passasjerer. Sykkeltaxi har passasjerseter.

		
		


== Se også ==
Motorsykkel med tre hjul (trikes)
Viserguttsykkel
Sykkeltaxi
Støttehjul


== Eksterne lenker ==
(en) Tricycles – kategori av bilder, video eller lyd på Commons 
(en) Tricycle – galleri av bilder, video eller lyd på Commons
Rasmus Magnussen

Rasmus Magnussen (født 1560, død 1670 i Haraldssund), på færøysk kalt Rasmus í Haraldsundi, er Færøyenes eldste person gjennom tidene.
Han var uekte sønn av sjøhelten Magnus Heinason og Kolfinna. Rasmus Magnussen ble først gift med en eldre kvinne, som han ikke fikk barn med, selv om de hadde bodd sammen lenge. Da hun døde i en alder av 90 år, giftet han seg ​​med en ung kvinne som han fikk sønnene Magnus, Heini, Jákup, Hanus og Guttormur med. Da han døde i en alder av 110 år, var yngstesønnen Guttormur bare syv år gammel. Det sies at «Guttormur í Múla» var synsk og hadde paranormale evner.Rasmus Magnussen var festebonde på Har Niðri i Haraldssund på Kunoy fra 1629.Rasmus Magnussen er etter sigende verdens eldste far, og har blitt sammenlignet med bibelske Abraham.


== Referanser ==
2. divisjon i vannpolo for herrer 2012/13

2. divisjon i vannpolo for herrer 2012/13 var det nestøverste nivået i norsk vannpolo for herrer sesongen 2012-13.Sesongen startet 8. desember 2012 og ble avsluttet 7. april 2013.


== Tabellen ==
Sist oppdatert: 19. desember 2013
Kilde: svomming.no og sluttabell på svomming.no


== Lagene (2012-13) ==


== Eksterne lenker ==
Imponert over Kragerø artikkel om serieavslutningen i Kragerø Blad Vestmar, den 9. april 2013.
Retsplejeloven

Lov om rettens pleje (korttittel: retsplejeloven) er en dansk lov om domstolenes, politiets og påtalemyndighetenes struktur, om betingelser for å bli og fungere som advokat, samt reglene for domstolenes behandling av sivile saker og straffesaker, om inndrivelse av gjeld ved fogderetten, samt reglene for politiets etterforskning av forbrytelser. Retsplejeloven inneholder også regler om innsyn i dommer og andre domstolsavgjørelser.
Den første grunnloven fra 1849 inneholdt bestemmelser om at rettspleien skulle adskilles fra forvaltningen, og at det så snart og så vidt som mulig gjennomføres offentlighet og muntlighet i hele rettspleien. Tross disse løfteparagrafer ble retsplejeloven først vedtatt i 1916, og den trådte i kraft den 1. oktober 1919.
Siden 1919 er retsplejeloven endret et utall av ganger, og det er meget få bestemmelser som har forblitt uendret siden 1919. Endringene gjennomføres typisk på grunnlag av forslag fra enten Strafferetsplejeudvalget for så vidt angår reglene om politiets etterforskning av forbrytelser, herunder reglene om anholdelse, varetektsfengsling og betingelsene for å anvende de forskjellige etterforskningsmidler (ransakning, beslagleggelse, telefonavlytting etc.) eller Retsplejerådet for så vidt angår reglene om rettsvesenets organisasjon og reglene om domstolsbehandling av sivile saker og straffesaker.


== Se også ==
Militær retsplejelov


== Eksterne lenker ==
LBK nr 1063 af 17/11/2011 – Bekendtgørelse af lov om rettens pleje
Strafferetsplejeudvalget

Strafferetsplejeudvalget ble nedsatt av Justisministeriet i 1968 med den oppgave å gjennomgå og komme med forslag til endring av alle retsplejelovens bestemmelser om straffesakers forberedelse, herunder om anholdelse, varetektsfengsling og betingelsene for politiets anvendelse av de forskjellige etterforskningsmidler (ransakning, beslagleggelse, telefonavlytting etc.). Etter å ha avgitt tolv betenkninger avsluttet utvalget dette arbeide i 1995.
Etterfølgende har utvalget etter anmodning fra Justitsministeriet beskjeftiget seg med forskjellige strafferettspleiemessige problemstillinger, herunder ofres rettsstilling og bortvisning av voldelige og truende personer fra hjemmet.
Bratsberg-Demokraten

Bratsberg-Demokraten, senere Telemark Kommunistblad var en norsk avis som ble utgitt i Skien fra 1908 til 1929.
Bratsberg-demokraten ble opprinnelig startet som en Arbeiderparti-avis 7. april 1908, da partiet trengte et talerør i Telemark (som dengang het Bratsberg amt). Fra 10. januar 1921 ble den slått sammen med avisen Nybrott til Folkets Dagblad, men denne fusjonen ble avviklet 19. mai året etter og Bratberg-Demokraten levde derfor videre.
Etter den store splittelsen i Arbeiderpartiet i 1923 ble avisen talerør for det nystiftede Norges Kommunistiske Parti. Fra 2. januar 1924 skiftet den navn til Telemark Kommunistblad. Deretter drev den som NKP-avis fram til 28. juni 1929.


== Redaktører ==
Eivind Reiersen 1919 - 1921 (et stykke inn i Folkets Dagblad-perioden)
---
Johan Ødegård 1923 - 1924
Eivind Reiersen 1925 - 1929
Hermann Hansen 1929


== Referanser ==
Plakett

Plakett er en liten, gjerne firkantet metallplate med en billedlig framstilling i relieff, som en form for medalje.
Plaketten som kunstform ble flittig benyttet i renessansen. Til plaketter kan benyttes forskjellig slags metall, ofte bronse, som enten støpes, preges eller graveres. Som oftest har plaketter, i motsetning til medaljer, motiv bare på den ene siden (avers).Plaketter kan benyttes til belønning, på samme måte som medaljer. I Norge finnes siden 1978 en statlig plakett for redningsdåd til sjøs.


== Referanser ==


== Eksterne lenker ==
(en) Plaquettes – kategori av bilder, video eller lyd på Commons